Amb la finalitat de facilitar espais formatius per a famílies en els centres educatius, us presentem la següent proposta formativa sobre com educar els fills en el valor del respecte.
Respon a la metodologia de reflexió sobre l'acció, d'aprenentatge a partir de la pràctica i l'experiència compartida.
Es suggereix coordinar els continguts d'aquesta formació per a pares i mares amb els continguts de l'acció tutorial dels alumnes, amb la finalitat que famílies i alumnes treballin el tema al mateix temps, millorant així la continuïtat i la coherència educativa escola i família.
Aquesta formació està dissenyada per desenvolupar-la al llarg de dues sessions d'1 hora i 30 minuts, aproximadament.
Caldrà un espai per poder fer treball en petits grups.
L'aula haurà de disposar d'un ordinador amb connexió a Internet i un projector.
Veure el vídeo del programa de televisió "Famílies i escola": Respecte i prevenció de la violència (Presentació del tema: 4'25" / Conclusions: 22'30" a 23'50").
Després de veure la primera part del vídeo, que presenta el tema, el dinamitzador pot iniciar un debat formulant les preguntes següents:
El portaveu recollirà les aportacions del grup. ( Fitxa Activitat grups )
Posteriorment es passarà la segona part del vídeo, on s'exposen les conclusions a les quals s'ha arribat en el programa.
Lectura de l'article Respecte i tolerància, de l'educadora familiar Victòria Cardona, on s'aprofundeix en per què el valor del respecte és important per ajudar nens i joves a tenir unes bones relacions familiars i socials.
Després de llegir l'article individualment, la persona que dinamitza la sessió pot iniciar el debat formulant les preguntes següents:
S'acabarà l'activitat fent una síntesi de les reflexions més destacades aportades pels assistents.
El dinamitzador passarà l' enquesta d'autoconeixement sobre el tema del respecte a tots els assistents, que l'hauran de contestar individualment.
Un cop acabada l'enquesta, el dinamitzador triarà dues o tres preguntes per reflexionar entre tots a partir d'allò que han contestat i de les orientacions que es donen.
Full de valoració individual i proposta d'aplicació de la sessió. ( Fitxa Full de reflexió de la sessió )
En aquesta activitat els assistents hauran de concretar quines han estat les idees més interessants tractades durant la sessió.
També hauran d'indicar quines idees treballades es comprometen a portar a la pràctica amb els fills abans de la sessió següent.
Abans de començar a tractar els continguts de la sessió caldria que els assistents expliquessin quines dificultats han trobat per portar a la pràctica les propostes indicades en l'activitat de valoració de la sessió anterior.
Una mirada atenta, en què el filòsof Josep Maria Esquirol fa una breu introducció al valor del respecte.
Després de veure el vídeo, la persona que dinamitza la sessió pot iniciar el debat formulant les preguntes següents:
L'activitat s'acabarà fent una síntesi de les reflexions més destacades aportades pels assistents.
Dinàmica de grup: Aquesta activitat està pensada per fer-la en gran grup.
L'objectiu és crear polèmica i reflexió al voltant de l'educació en el respecte.
El dinamitzador té preparades set frases sobre situacions quotidianes que es viuen en família.
Les anirà llegint d'una en una, deixant un temps prudencial perquè cadascú pugui pensar abans d'iniciar el debat amb les opinions a favor o en contra que aniran aportant els participants.
S'acabarà l'activitat fent una síntesi de les reflexions més destacades aportades pels assistents i que el dinamitzador pot escollir per escrit.
Es repartirà a cada grup la primera part d'una de les converses de l'apartat Fomentem els valors, Respecte.
En les converses, un pare o una mare planteja un problema amb el seu fill sobre el tema.
Els pares de cada grup hauran de trobar la resposta que considerin millor per tractar les situacions plantejades.
Posteriorment, la resta dels assistents la comentarà i el dinamitzador proposarà que pensin en situacions quotidianes, en com reaccionarien ells en el mateix cas, què farien els seus fills en la mateixa situació, etc., i llegirà la proposta que s'ofereix en la pàgina web.
Per finalitzar l'activitat es passarà un full amb les orientacions sobre com educar en el respecte per edats.
Full de valoració individual i proposta d'aplicació de la sessió. ( Fitxa Full de reflexió de la sessió ) En aquesta activitat els assistents hauran de concretar quines han estat les idees més interessants tractades durant la sessió.
També hauran d'indicar quines idees treballades es comprometen a portar a la pràctica amb els fills.